open-index/open-wikipedia-markdown huggingface dataset:
Ottar Vendelkråke

**Ottar Vendelkråke** var en mytisk konge av ynglingeætten i Uppsala i Sverige som skal ha levd på 500-tallet. Ottar nevnes i Ynglingesagaen og er sannsynligvis også identisk med den *Ohthere* som nevnes i det gammelengelske kvadet Beowulf fra 700-tallet.

## Ynglingesagaen
Ottar var sønn av kong Egil Aunsson (i Beowulf kalt *Ongentheow*) som var sønn av Aun den gamle, og fikk riket og kongedømmet etter sin far. Faren Egil hadde vært nødt til å be om hjelp fra danekongen Fred-Frode (Frode den frøkne) på Jylland og måtte ifølge avtalen betale skatt til danene. Dette løftet holdt han ikke, og Ottar nektet også å betale skatt. Kong Frode reiste derfor en hær og dro mot svearne og herjet stygt i Svitjod (Sverige). Sommeren etter dro Frode i viking i austerveg, og Ottar fikk høre om dette. Han samlet en hær og dro til Danmark og herjet. Frodes jarler, Vott og Faste, styrte landet mens Frode var borte, og de samlet folk og kom overraskende på Ottar i Vendsyssel ved Limfjorden på Jylland. Det kom til kamp som endte med at Ottar falt. Danene lot liket hans bli hakket og spist av dyr og fugler. Etterpå laget de en trekråke som de sendte til Svitjod og sa at kongen deres var ikke mer verd. Han ble siden kalt Ottar Vendelkråke. Tjodolv den kvinværske diktet dette om Ottar:

:*Ottar falt*
:*under ørneklør*
:*dugelig*
:*for danske våpen;*
:*hærfuglen*
:*med blodig fot*
:*sparket i ham*
:*sør ved Vendel.*
:-
:*Dette verk*
:*av Vott og Faste*
:*ble til sagn*
:*hos svenske folket,*
:*at Frodes jarler*
:*fra øylandet*
:*hadde drept*
:*den djerve kjempe.*

Ottar ble etterfulgt av sin sønn Adils som konge.

## Íslendingabók
I den kongerekka som nevnes i Íslendingabók er Ottars far oppført som *Egil Vendelkråke*, og Ottar er oppført uten dette tilnavnet. Snorre er den eneste som tillegger Ottar tilnavnet Vendelkråke.

## Moderne tolkninger
Historikeren Henrik Rytter hevder at Snorre har feiltolket stedsnavnet «*á Vendi*» når han har plassert hendelsen i det danske Vendsyssel. Rytter mener det henviser til Vendil noen mil nord for Uppsala der det også er gjort rike arkeologiske funn, og som må ha vært hjemstedet til en rik høvdingætt.

I henhold til en svensk tradisjon fra 1600-tallet skal Ottar være gravlagt i Ottarshaugen i det svenske Vendil, nord for Uppsala.

## Referanser
Bjarne Forchhammer

**Bjarne Forchhammer** (1903–1970) var en dansk skuespiller, sceneinstruktør og teatersjef. Han var teatersjef ved Aalborg Teater i perioden 1937–1940 og 1954–1960. Den første perioden var delt med  Jakob Nielsen.

## Filmografi
* 1938: *[[Kongen bød]]*
* 1940: *[[Barnet (film)|Barnet]]*
* 1940: *[[Vagabonden]]*
* 1940: *[[Jeg har elsket og levet]]*
* 1941: *[[Tante Cramers testamente]]*
* 1941: *[[Peter Andersen (film)|Peter Andersen]]*
* 1942: *[[Afsporet]]*
* 1942: *[[Forellen]]*
* 1943: *[[Naar man kun er ung]]*
* 1943: *[[Ebberød Bank]]*
* 1944: *[[Biskoppen]]*
* 1944: *[[Bedstemor går amok]]*
* 1946: *[[Billet mrk.]]*
* 1947: *[[Ta', hvad du vil ha']]*
* 1949: *[[John og Irene]]*
* 1949: *[[For frihed og ret]]*
* 1950: *[[Min kone er uskyldig]]*
* 1950: *[[Susanne (film)|Susanne]]*
* 1960: *[[Flemming og Kvik]]*
* 1961: *[[Ullabella]]*
* 1961: *[[Stöten]]*
* 1961: *[[En blandt mange]]*
* 1962: *[[Rikki og mændene]]*
* 1968: *[[Det var en lørdag aften]]*

## Referanser

 
 


## Eksterne lenker
*
Erina Kamiya

**Erina Kamiya** (japansk: 神谷 衣理那 *Kamiya Erina*; født 1. mai 1992) er en japansk skøyteløper som deltar i nasjonale og internasjonale konkurranser i hurtigløp på skøyter for Japan.

## Internasjonale mesterskap
Enkeltdistanse-VM på skøyter  (deltatt i 1 mesterskap ved 1 konkurranse)
:* Sotsji 2013 på 1 000m.
::* Beste resultat 19.-plass på 1 000m i Sotsji 2013.

Junior-VM på skøyter deltatt i 2 VM ved 4 konkurranser.
:* Moskva 2010 på 500m og 1 000m og i Seinäjoki 2011 på 500m og 1 000m.
::* Beste resultat 4.-plass på 500m både i Moskva 2010 og Seinäjoki 2011.

## Personlige rekorder

## Referanser


## Eksterne lenker
* 
*  Erina Kamiya på Jakub Majerski's Speedskating database (Adelskalender distanser og sammenlagt)
*  Erina Kamiya : Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater (gammel) og kort biografi (ny))
*  Erina Kamiya på SpeedskatingResults.com (personlige rekorder og resultater (Ufullstendig, resultater fra februar 2007 og nyere))
*  Erina Kamiya på The-Sports.org (noen resultater)
*  Erina Kamiya på Effesport.nl (noen resultater, *ufullstendig, mangler personlig rekord på 3000m*)
* 
;Bilder
*  Bilder av Erina Kamiya på SpeedSkatingPhotos.info/DesgPhoto.com
Bogen kapell

**Bogen kapell** kan vise til følgende kirkesteder:

*Bogen kapell (Evenes), et kirkested i Bogen i Evenes.
*Bogen kapell (Steigen), et kirkested på Bogøy i Steigen.
Bogen kapell (Steigen)

**Bogen kapell** er et kapell i Leirvikbogen i Steigen kommune i Nordland. Kapellet, som ikke har egen kirkegård, ble vigslet den 16. juni 1926. Kapellet er et kulturminne som ikke er fredet etter lov om kulturminner.

Arkitekt for kapellet var Sverre Kristiansen.

## Referanser


## Litteratur
* 

## Eksterne lenker
* 
*
Lindås sluser

**Lindås sluser** er et sluseanlegg som ligger i Spjotøystraumen mellom Lurefjorden og Lindåspollene i Alver kommune (tidligere Lindås) i Vestland fylke. Slusen ble bygd 1908 og den var en forutsetning for regelmessig dampskipsrutedrift med anløp Lindås. Dette er den ene av to sjøsluser i Norge, den andre er i Skjoldstraumen i Rogaland.

## Historie
Lindåspollene består av de tre bassengene Straumsosen, Spjeldnesosen og Fjellangervågen. På slutten av 1800-tallet ble sundene sørvest for Spjotøy utvidet slik at det ble mulig å gå til Lindås og Fjellangervågen med rutebåt, men det var vanskelig å gå mot tidevannsstrømmen og rutebåten måtte vente ved Møllen til strømmen snudde. Slusene gjør det mulig å seile inn i Lindåsbassenget mot tidevannsstrømmen. I 1963 ble slusene tatt ut av ordinær drift og sluseportene ble stående åpne. I 1999 startet en restaureringsprosess som kunne avsluttes i 2013, da slusene igjen kunne settes i drift, nå som kulturminne, og med fritidsflåten som brukere.

Amund Helland skriver: 

Før slusene ble bygget var det på 1800-tallet gjort flere tiltak for å gjøre strømmene mer farbare. Til slutten av 1800-tallet kom ikke rutebåten lenger enn til Mølna ved Spjotøy. Ved Skallestraumen var det en barkemølle som ble drevet av den kraftig tidevannstrømmen i sundet, møllen ble nedlagt da slusen ble anlagt. Innløpene fra Lurefjorden til Straumsosen er smale og urene, tidevannsstrømmen er kraftig slik at det kan være vanskelig å komme gjennom med båt. Helland skriver at arbeidet med slusene ble påbegynt i 1902 og slusekammeret utsprengt i Mølleholmen ble anlagt med 38 meters lengde og 7,6 meters bredde. Kjærringstrømmen og Haukaastrømmen ble fordypet til 3,8 meter. Arbeidet ble avsluttet i juni 1908 med en samlet byggekostnad på 152&nbsp;280 kr i datidens pengeverdi. Anlegget var da et stort statlig byggeprosjekt.

## Sjøsluse

Lindås sluser er sjøsluser, sluser i sjøvann. I smale utløp fra store bassenger og poller kombinert med stor forskjell på flo og fjære blir det sterk strøm, og vanskelig å passere uten å vente på flo og fjære. En mulighet var å utbedre leden ved fjellsprengning. I 1870-åra ble det gjort utbedringsarbeid, og i 1888 kom det første forslag om å bygge sluse.

To slike steder i Norge ble det tatt i bruk sjøsluser, i Lindås og i Skjoldastraumen i Tysvær, begge var ferdig 1908.

Etter andre verdenskrig ble landeveis transport stadig viktigere, og rutebilene overtok lokaltrafikken mellom Nordhordland og Bergen. Dampbåtrutene ble nedlagt, og ingen hadde lenger bruk for slusene.

## Tidevannsmølle
Ved Spjotøystraumen var det fra eldre tid kai hvor fartøy kunne ligge og vente på laglig tidevann for å passere. Dette var derfor et natulig sted for gjestgiversted, handel og bakeri. Tidevannstrømmen ble også utnyttet til mølledrift; stedet heter stadig Mølleholmen.

## Referanser


## Eksterne lenker
* Fylkesarkivets artikkel om Lindåsslussene
* Båtmagasinet 
* Kystverket: «Lindåsslusene er ferdig restaurerte» 
* Historia til Lindåssluser
*
Charles Piot

**Guillaume-Joseph-Charles Piot**, (født 17. oktober 1812 i Leuven, død 28. mai 1899 i Saint-Gilles i Brussel), var en belgisk historiker, arkivar, arkeolog og numismatiker.

Piot tok sin akademiske grad ved Riksuniversitet Leuven med dr.jur. i 1834. Han var riksarkivar fra 1886 til 1897.

## Referanser


## Eksterne lenker
* Digital Library Numis (fransk)
Bustangen

**Bustangen** er et nes mot Vrengensundet på nordre del av Tjøme i Færder kommune i Vestfold. På neset ligger gården Bustangen med to bruk. Begge hører til matrikkelgården Kråkere. Fra Bustangen er det lett adkomst til Ytre Oslofjord gjennom østre del av Vrengensundet, og gjennom vestre del av Vrengensundet kommer man til  Tønsbergfjorden. 

Kunstmaleren Adolph Claudius Tidemand bodde på begynnelsen av 1900-tallet på en av gårdene på Bustangen. 

## Bygdeborgen
Sør for gårdstunet ligger en ås med restene etter en bygdeborg; dette er et kulturminne fra eldre jernalder. Som alle åser på Tjøme er den skrånende mot nord, bratt mot øst og vest, og mer uregelmessig med store løse steinblokker mot sør. Det er oppganger til borgplatået fra nord og sør. Rundt sør- og vestsida av kollen er det en rekke steingjerder; noen av dem er mye yngre enn borgen. Nede i vest, om lag 8 meter over bakkenivå, er det en skytterstilling som er tilknytta borgen. Murverket i skytterstillingen er svært fint utført.  

Arkeologer fra fylkeskommunen konstaterte i 2022 at steinmurene på Bustangenåsen på Tjøme ikke kan forstås ut fra behovene i jordbruk der dyra beitet i utmarka og ikke skulle slippe inn på dyrket mark. Murene må tolkes som et forsvarsanlegg.

## Referanser


## Eksterne lenker
*
Valle (Sande)

**Valle** er et gårdstun fra 1700-tallet ved tettstedet Sande i Holmestrand kommune, Vestfold fylke. Det befinner seg om lag én kilometer vest for Sande sentrum, ved ei sidegrein av Sandeelva. Stabburet har status som vedtaksfreda kulturminne.

Hovedbygninga ligger på vestsida av tunet og er staselig utforma med kollonade og inngangsportal i utskåra rokokkostil. Stabburet er godt bevart og et typisk eksempel på et toetasjes «kåpestabbur» fra Vestfod. I gavlene har det halvsirkelforma vinduer, og inngangsdøra har omramming og profilerte kledningsbord i fiskebeinsmønster.

## Eksterne lenker
*
Marie Dølvik

**Marie Dølvik Markussen** (født 1997) er en norsk fotballspiller. 

## Klubbkarriere
Hun spilte for i Stakkevollan IF i Tromsø og fikk i ung alder oppmerksomhet for sine tekniske ferdigheter. Som tolvåring fikk hun vist fram trikseferdighetene sine for Kong Harald og Dronning Sonja.

Dølvik fikk tilbud om å spille for damelaget til Fløya, men ville heller spille med guttene på Stakkevollans G97-lag. Hun fikk også trene med andrelaget til Tromsø ILs herrelag, hvor hun blant annet imponerte TIL-kaptein Miika Koppinen.

Senhøstes 2013 gikk hun til Stabæk Fotball Kvinner i Toppserien, for 10 000 kroner. Hun ble da omtalt som det mest spennende og største talentet i Norge av Stabæks sportslige leder Richard Jansen.

Etter tre sesonger i Stabæk ble hun som 19-åring hentet til tyske VfL Wolfsburg som var et av verdens beste lag på kvinnesiden.

Oppholdet i Tyskland gikk ikke helt som forventet og før 2018-sesongen vendte Dølvik hjem til Norge igjen og signerte for Vålerenga i Toppserien. I Vålerenga sprudlet hun igjen og i 2020 forlenget hun kontrakten med Oslo-klubben.

Hun var med å vinne både seriemesterskapet og cupmesterskapet med Vålerenga i 2020, og i cupfinalen mot LSK Kvinner avgjorde hun kampen med et drømmemål. Også i 2021 var hun svært delaktig i at hun og Vålerenga tok sitt andre cupmesterskap på rad med scoring i cupfinalen mot Sandviken. Etter cupfinalen ble det kjent at Dølvik forlater Vålerenga og hadde signert for den australske klubben Newcastle Jets.

I mars 2022 ble det kjent at hun hadde signert for Rosenborg.

## Landslagskarriere
Hun var bare fjorten år da hun i 2011 ble tatt ut på J15-landslaget for første gang og scoret hat trick da de vant 7–0 mot England på bortebane.

Hun fikk sin A-landslagsdebut i mars 2015 mot USA i en alder av 18 år.

## Referanser


## Eksterne lenker
* 
*
Lavrants Østtveiten

**Lavrants Aslaksson Østtveiten** (også skrevet Øvsttveiten) (født 3. mars 1899  i Seljord, død 18. desember 1979 i Seljord) var en norsk kveder. I kvedinga brukte han den såkalte skulemeisterstilen. Østtveiten er kjent for «Kivletone», som senere er utgitt av Per Anders Buen Garnås. 

*Lavrants-kvad*, en samling opptak av Østtveiten, ble utgitt av Buen Kulturverkstad i 1992.

Østtveiten bodde på gården Øvsttveiten, som er det øverste bruket på Seljordshei. Han var nest yngste barn i en søskenflokk på ti stykker.

## Referanser


## Eksterne lenker
* bildeboka.no: Bilde av Østtveiten som spiller på en langelur
Diporeia

* *[[Diporeia brevicornis]]*
* *[[Diporeia erythrophthalma]]*
* *[[Diporeia filicornis]]*
* *[[Diporeia hoyi]]*
* *[[Diporeia intermedia]]*
* *[[Diporeia kendalli]]*

***Diporeia*** er en slekt av krepsdyr, og hører til underordenen Gammaridea. Det er således en slekt i gruppen av amfipoder (amfipoder) som tilhører storkreps. De er flattrykt fra siden. Voksne hunner er 6–9&nbsp;mm lange. De lever på bunnen i innsjøer og eter detritus i bunnslammet.

*Diporeia* er utbredt i det nordøstlige Nord-Amerika fra Mackenzievassdraget til De store sjøer og delstaten New York. De regnes til istidskrepsene og spredte seg gjennom bredemte sjøer ved slutten av siste istid. Flatbent istidskreps (*Monoporeia affinis*) er et europeisk motstykke til *Diporeia*.

Den sentrale arten, ***[[Diporeia hoyi]]***, er en istidskreps eller «istidsrelikt» som lever i ferskvann i omgivelser som har vært større under tidligere glaciale forhold.

I løpet av 1990-årene ble det mye mindre *Diporeia* i De store sjøer. En årsak kan være at sebramusling (*Dreissena polymorpha*) etablerte seg i sjøene. Denne muslingen filtrerer vannet svært effektivt og fjerner næringstoffene som *Diporeia* lever av.

## Taksonomi
Tidligere ble alle arter i *Diporeia* regnet som én art, *Pontoporeia hoyi*. Slekten *Diporeia* ble opprettet i 1989, men det er uklart hvor mange arter det er i denne slekten. ITIS regner med seks arter, men flere av disse er synonymer for *[[Diporeia hoyi]]*. En rekke synonyme navn henføres nå til arten *Diporeia hoyi*, og i moderne taksonomi er det en tendens til å regne alle *Dopireia*-varientene til enne ene arten.

## Litteratur
* 
* 
* 

## Referanser


## Eksterne lenker
* 
* Zooplankton of the Great Lakes – ''Diporeia''
* Catalogue of Life: 2011 Annual Checklist – ''Diporeia''
Leirvikbogen

**Leirvikbogen**, også **Bogen** og som anløps- og tidligere fergested **Bogøy**, er et sted på sørsiden av Flagsundet i Steigen kommune i Nordland. Stedet har anløp av Nordlandsekspressens hurtigbåtrute mellom Svolvær og Bodø. Mellom 1957 og 1990 hadde stedet fergeforbindelse til Skutvik i Hamarøy.

Fra Bogen går Engeløybruene på fylkesvei 835 til Engeløya.

## Se også
* Bogen kapell

## Referanser
Ayaka Kikuchi (skøyteløper)

**Ayaka Kikuchi** (født 28. juni 1987) er en japansk skøyteløper som deltar i nasjonale og internasjonale konkurranser i hurtigløp på skøyter for Japan.

## Internasjonale mesterskap
Allround-VM på skøyter (deltatt to ganger)
:* Calgary 2011 og Moskva 2012.
::* Beste resultat 19.-plass sammenlagt i Moskva 2012.

Enkeltdistanse-VM på skøyter  (deltatt i 2 mesterskap ved 4 konkurranser)
:* Inzell 2011 på 3 000m og i Heerenveen 2012 på 1 500m, 5 000m og lagtempo.
::* Beste resultat 7.-plass på lagtempo i Heerenveen 2012 og individuelt 10.-plass på 5 000m også i Heerenveen 2012.

Hun tok gull under Vinter-OL 2018.

## Personlige rekorder

## Referanser


## Eksterne lenker
* 
*  Ayaka Kikuchi på Jakub Majerski's Speedskating database (Adelskalender distanser og sammenlagt)
*  Ayaka Kikuchi : Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater (gammel) og kort biografi (ny))
*  Ayaka Kikuchi på SpeedskatingResults.com (personlige rekorder og resultater (Ufullstendig, resultater fra februar 2007 og nyere))
*  Ayaka Kikuchi på The-Sports.org (noen resultater)
*  Ayaka Kikuchi på Effesport.nl (noen resultater, *ufullstendig*)
* 
* 
;Bilder
*  Bilder av Ayaka Kikuchi på SpeedSkatingPhotos.info/DesgPhoto.com
NM i troppsgymnastikk for senior 2013

:*Se også: [[NM i troppsgymnastikk for junior 2013]]*
**NM i troppsgymnastikk for senior 2013** ble arrangert 26. - 27. juni 2013, i Nordlyshallen på Hamar i Norge.

Mesterskapet ble arrangert i forbindelse med Landsturnstevnet, og fungerte også som andre kvalifiseringsrunde til Nordisk mesterskap 2013.

Det ble konkurrert i;
* TeamGym - frittstående, tumbling og trampett sammenlagt (lørdag)
* Nasjonale klasser - frittstående, tumbling og trampett som separate konkurranser (søndag)

## Resultater, TeamGym
### Kvinner

### Herrer

### Mix

## Resultater, nasjonale klasser
### Kvinner
#### Frittstående

#### Tumbling

#### Trampett

### Menn
#### Frittstående

#### Tumbling

#### Trampett

### Mix
#### Frittstående

#### Tumbling

#### Trampett

## Eksterne lenker
* NGTF - Resultater NM TeamGym senior 26. juni 2013, Landsturnstevnet, Hamar (PDF)
* NGTF - Resultater NM Nasjonale klasser senior 27. juni 2013, Landsturnstevnet, Hamar (PDF)
Mochi

**Mochi** (餅) er en japansk matrett laget av *[[mochigome]]* (klebe-ris) som benyttes som ingrediens i en rekke japanske matretter, alternativt spises for seg. Mochi spises året rundt i Japan, men framfor alt av tradisjon ved det japanske nyttår. Mochi er ekstremt klebrig og det rapporteres ikke sjeldent i de japanske medier om hvordan framfor alt eldre personer er døde av kvelning etter at de har spist mochi, gjerne i samband med nyttår.

## Kina og Taiwan
Mochi er egentlig også en kinesisk matrett, som i Kina kalles «Ma Chi». Den er en tradisjonell dessert i Kina, men den ganske lignende varianten som kinesere forbinder med nyttår, kalles nian gao.

Mochi er også utbredt på Taiwan, der den heter *máshu* (). Det benyttes japanske oppskrifter, og tradisjonene stammer fra den tiden Japan koloniserte øya.

## Tilberedelse
Mochi tilberedes ved at man knuser mochigome i en tradisjonell *usu*-morter (alternativt benytter en moderne elektronisk maskin) og deretter former det, vanligvis i runde eller firkantede former.

Mochi kan spises kokt, grillet, stekt (gjerne med smør og soyasaus, «shoyuu bataa»), fritert, rå eller som en ingrediens i en annen matrett. Den spises for eksempel pudret med kinako (japansk røstet soyamel) og sukker, med soyasaus (med eller uten sukker), i suppe (zoni, japansk nyttårsrett). Mochi sammen med anko (en postei bestående av røde azukibønner og sukker) er en dessertrett.

## Populære matretter som inneholder mochi
* Zoni, en suppe som inneholder riskaker. Zoni spises tradisjonelt på den japanske nyttårsdagen, ganjitsu. Foruten mochi inneholder zoni gulrøtter og et par stykk tradisjonelle japanske grønnsaker.
* Yakimochi, en grillet riskake som spises med nori og soyasaus.
* Shiruko, en søt azukibønnebasert suppe med biter av mochi i.
* Daifuku, en myk riskake fylt med bønnesyltetøy eller noe annet søtt.

## Referanser


## Eksterne lenker
*
Gïeleaernie

**Gïeleaernie** (sørsamisk for *språklig arnested*) er et sørsamisk språk- og kultursenter i Røyrvik kommune i Nord-Trøndelag; senteret presenterer seg som «et arnested for sørsamisk språk og kultur». Senteret ble opprettet i 2013, i forbindelse med at Røyrvik kommune ble en del av forvaltningsområdet for samisk språk, som den andre sørsamiske kommunen. Senteret, som er en kommunal etat, har status som *språksenter* under Sametinget. Tove Mette Jåma Wigdahl er leder for senteret.

Senteret arrangerer kurs i samisk språk og ivaretar de rettighetene innbyggerne har i språkforvaltningsområdet. Blant de første arbeidsoppgavene er en lommeordbok for helseansatte, og prosjektet *Gïele våarhkoe*, som skal dokumentere sørsamiske ord og uttrykk fra dialektområdet i Røyrvik.

Senterets logo er en viser (*viejhkie*) som har tilhørt ei runebomme (*gievrie*); den eies av Norsk Folkemuseum, men har vært eid av Sofie Jomafjeld, som har bakgrunn fra Røyrvikdistriktet.

## Referanser
Nidarå Tømmersalslag

**Nidarå Tømmersalslag** ble stiftet i 1930. Laget var en regional skogeierforening tilknyttet Norges Skogeierforbund. Medlemmene kom fra både Aust-Agder og Telemark. Foreningen bygget på medlemmene i Arendalsvassdragets skogeigarlag og gikk i begynnelsen under navnet *Nidarå Salslag*. Foreningen endret offisielt navnet i 1936. Første formann var Targei Kateraas.

## Historikk
Nidarå Tømmersalslag ble stått sammen med Østre Nedenes skogeierforening i 1946, noe som førte til at medlemstallet økte. I oppstartsåret hadde Nidarå Tømmersalslag 474 medlemmer. Ved 50 års jubileet i 1980 var antallet steget til om lag 2600 medlemmer.

Blant skogeierlagene som var tilknyttet Nidarå Tømmersalslag var blant annet:
* Austre Moland skogeierlag
* Dypvåg Skogeierlag 
* Fjære skogeierlag
* Flosta skogeierlag
* Tromøy skogeierlag
* Søndeled skogeierlag

## Sagbruk
I 1971 etablerte foreningen et eget sagbruk på Simonstad i Åmli. Nidarå Trelast ble åpnet av statsminister Trygve Bratteli 26. oktober 1971 og var et av landets mest moderne sagbruk. Det ble solgt til Bergene Holm i 1985.

Nidarå Tømmersalslag ble i 2000 slått sammen med tilsvarende selskap i Vest-Agder og Telemark til Agder og Telemark skogeierforening i 2000. Hovedkvarteret ble flyttet fra Arendal til Skien. Denne skogeierforeningen endret i 2006 navn til AT skog og ble omgjort til et andelslag.

## Arkivet
Arkivet etter Nidarå Tømmersalslag befinner seg ved KUBEN i Arendal. Arkivet omfatter om lag 25 hyllemeter og inneholder møtebøker, saksarkiv, fotografier, jubileumsskrift og avisutklipp fra lagets historie.

## Referanser


## Eksterne lenker
*
Dyad

**Dyad** eller **Dyade** betegner et forhold mellom to mennesker i psykologisk antropologi. Når denne relasjonen er eksklusiv og fortrolig, kan den kalles en «dyadisk relasjon».

## Dyadisering
**Dyadisering** er etableringen av et eksklusivt forhold mellom to mennesker. Selv om dyadisering alltid har forekommet i menneskesamfunn, har slike forhold dårligere betingelser under den mer kollektive livsform som landsbyfellesskaper. Tosidige forhold virker som oftest utfordrende på kollektivet. Presset på en dyade, eller på et eksklusivt par, innenfor rammen av et kollektiv, er av samme art som det som rettes mot en einstøing.

## Kilder
*
NM i troppsgymnastikk 2012 (TeamGym)

**NM i troppsgymnastikk 2012** i TeamGym for senior og junior ble arrangert 9. - 10. juni 2012, i Leikvollhallen i Asker. Arrangør var Holmen Tropp og Turn.

Konkurranseformen TeamGym betyr at man konkurrerer sammenlagt i frittstående, tumbling og trampett.

Mesterskapet var andre kvalifiseringsrunde for EM i troppsgymnastikk 2012 for senior og junior.

## Resultater, senior
### Kvinner

### Herrer

### Mix

## Resultater, junior
### Kvinner

### Herrer

### Mix

## Se også
*NM i troppsgymnastikk 2012 (nasjonale klasser)

## Referanser


## Eksterne lenker
* Holmen Tropp og Turn - NM TeamGym 2012 junior og senior  (lenke til resultater)
Gratian (kanonist)

**Gratian**, også kjent som *Magister Gratianus* eller *Gratianus de Clusio*, (født mot slutten av 1000-tallet i Chiusi i Italia, død før 1160 i Bologna) går for å være den nyere kirkeretts far. Han er forfatter av *[[Decretum Gratiani]]* fra ca 1140, den mest innflytelsesrike samling lovtekster innen middelaldersk kirkerett. Fra om lag  1126/27 var han biskop av Chiusi.

## Virke
Lite er kjent om Gratian. At han var kamaldulensermunk anses av mange for bare en legende eller formodning. Enda mindre sikkert er det at fornavnet hans var *Johannes*.

Gratians virksomhet er knyttet til at Rettsskolen i Bologna var blitt fast institusjonalisert. Her underviste Gratian i jus.

Det ekstisterte allerede en *[[Corpus Iuris Civilis]]*, en kompilasjon av tidens borgerlige rett, og Gratian utarbeidet en tilsvarende samling for kirkeretten. Han kalte denne samlingen *Concordia Discordantium Canonum*. Men i ettertiden ble det hovedsakelig kjent som «Gratians dekret», *Decretum Gratiani*. Denne samlingen omfattet 3600 tekster: Konsilsdekreter, pavelige erklæringer, tekster fra kirkefedrene og apostoliske skriv, og Gratians egne omfattende glosser satte materialet i sammenheng, løste opp i motsigelser i tekstene ved hjelp av kriterier om overordnet/underordnet lov eller lovautoriet, tidligere eller senere lov og så videre.

At samlingen sannsynligvis var ferdigstilt ca 1140 skyldes at det er medtatt tekster fra Andre Laterankonsil av 1139.

## Gratian presentert og plassert av Dante
I *[[Divina Commedia]]*, fra tidlig 1300-tall, plasserer Dante på litt av en hedersplass. I Paradisets tiende sang (*canto*) lar han Thomas av Aquino presentere ham som en strålende eksponent for de høylærde ånder:  
:*« quell'altro fiammeggiare esce del riso*
:*di Grazïan, che l'uno e l'altro foro*
:*aiutò sì che piace in paradiso.»*
:::(Dante Alighieri: *Den guddommelige komedie* - Paradiso, canto X, vv.103-105)

## Referanser


## Litteratur
* 
* Francis Fukuyama: *The Origins of Political Order*, Profile Books, 2011, s. 268-270 ISBN 9781847652812.
* Kerstin A. Jacobi: *Der Ehetraktat des Magisters Rolandus von Bologna. Redaktionsgeschichtliche Untersuchung und Edition* (= Schriften zur Mediävistik 3) Hamburg 2004 ISBN 3-8300-1193-8.
* Peter Landau: *Gratian (von Bologna)*, i: Theologische Realenzyklopädie 14 (1985), s. 124-130 (Überblick mit weiterer Lit.)
* Francesco Reali: «Magister Gratianus e le origini del diritto civile europeo», i *Graziano da Chiusi e la sua opera*, Edizioni Luì, 2009
* Anders Winroth: *The Making of Gratian's Decretum*, Cambridge 2000.

## Eksterne lenker
* Domus Gratiani - Homepage for Gratian Studies
* Digitalisierte Handschriften in Schweizer Bibliotheken
MB Trac

**MB Trac** er en traktor produsert av Mercedes-Benz fra 1973 til 1991.

## Modellene og antall produserte

## Bildegalleri

Fil:MB trac, gelb.jpg|Gul MB Trac av eldre modell
Fil:MC 130 turbo, MB trac, road-rail vehicle 2.jpg|MB Trac 1300 turbo, med jernbanehjul og utstyr for krattknusing


## Eksterne lenker
*
Ongentheow

**Ongentheow** (gammelengelsk: *Ongenþeow*, *Ongenþio*, *Ongendþeow*; svensk: *Anganty *) var navnet på en svensk mytisk sagnkonge av skjoldungeætten og/eller ynglingeætten. Ut fra stamtavleplassering antas han å ha levd rundt år 500. Han omtales i gamle engelske kilder som for eksempel diktverket Beowulf. Han identifiseres ofte som den svenske kongen Egil Aunsson (*Egil Vendelkråke*, svensk: *Egill*, *Eigil* ) som omtales i Ynglingatal, Historia Norwegiæ og i Ynglingesagaen.

Navnene er forskjellige og har liten etymologisk forbindelse. Grunnen til at de er antatt å ha vært samme person, er at de har samme posisjon i rekken av svenske konger og at begge blir beskrevet som fedrene til Ottar Vendelkråke (*Ohthere*) og bestefedre til kong Adils (*Eadgils*) i de forskjellige kildene. I Sverige settes navnet i sammenheng med sagnfiguren *Angantyr*.

## Gammelengelske kilder
I det gammelengelske episke diktet Beowulf beskrives Ongentheow som en fryktinngytende kriger, og det måtte to krigere til (Wulf og Eofor) for å drepe ham.

Diktet forteller om en kamp mellom to svenske stammer – *geater* (gotere) og *swioner* (svear). I diktet fortelles det at goterne under sin nye konge Hædcyn tok den svenske dronningen, Ongentheow sin hustru, til fange. Dette skulle være en hevn for at Ongentheow sine sønner Onela og Ohthere hadde gjort raningsferder inn i goternes land. Ongentheow drar etter goterne og dreper Hædcyn. Goterne blir omringet i Hrefnawudu (som betyr ravneskogen). Imidlertid kommer Hædcyns bror Hygelac goterne til unnsetning og jager swionene, men Ongentheow kan dra hjem med sin dronning.

Hygelac, som blir goterne nye konge, angriper swionene på nytt og Ongentheow blir til slutt drept av kjempene Wulf og Eofor. Kjempene blir rikt belønnet for sin bragd, og Eofor fikk gifte seg med Hygelacs datter.

Ongentheow er også nevnt i diktet Widsith som kongen av Sverige. Widsiths første del er en fragmentarisk indeks over de folkestammer, helter og sagnfolk som var kjente for 700-800-tallets angelsaksere. Innholdet har røtter tilbake til 4-500-tallet og der nevnes *Sweom Ongenþeow* («for sveane rådde Ongentheow»).

## Egil

I Islendingabok og i Historia Norvegiæ, ble tilsvarende person i kongerekka kalt Egil Vendelkråke, et navn som tradisjonelt er gitt til de som bor på den kongelige eiendommen Vendel i Sverige. Snorre Sturlason ga i Ynglingesagaen tilnavnet til Egils sønn Ottar. I disse kildene var Egil sønn av Aun den gamle (Auchun) og han beskrives her som ikke veldig krigersk. 

Ifølge de nordiske kildene ble Egil ble drept av en okse under ofring i Uppsala.

## Merknader


## Kilder
* Ynglingatal
* Ynglingesagaen
* Historia Norvegiæ
* Beowulf
* Widsith
* Islendingabok
Filosofiåret 1714

**Filosofiåret 1714** er en oversikt over hendelser, utgivelser og personer med tilknytning til filosofi i 1714.

## Hendelser

## Publikasjoner
*Gottfried Leibniz: «Monadologi»
## Fødsler
*24. mars – Emanuele Duni, italiensk jurist og filosof (død 1781)
*25. april – Emmeric de Vattel, sveitsisk jurist, diplomat og filosof (død 1767)
*17. juli – Alexander Gottlieb Baumgarten, tysk filosof (død 1762)
*25. oktober – James Burnett, skotsk dommer, lingvist og filosof (død 1799)

## Dødsfall
*16. mai – Giuseppe Valletta, italiensk filosof, advokat og forfatter (født 1636)
*5. oktober – Kaibara Ekiken, japansk filosof (født 1630)
*15. desember - Silvester Jenks, engelsk katolsk teolog og filosof (født ca. 1656)


Fil:Lord Monboddo01.jpg|James Burnett(1714-1799)
Fil:Portrait-Kaibara-Ekiken-(cropped)-c1700.png|Kaibara Ekiken(1630-1714)


## Se også
*Filosofi på 1700-tallet
Shota Nakamura

**Shota Nakamura** (født 2. september 1993) er en japansk skøyteløper som deltar i nasjonale og internasjonale konkurranser i hurtigløp på skøyter for Japan.

## Internasjonale mesterskap
VM på skøyter (deltatt 1 gang) 
:* Calgary 2011.
::* Beste resultat 23.-plass sammenlagt i Calgary 2011.

Junior-VM på skøyter deltatt i 4 VM ved 17 konkurranser.
:* Moskva 2010 i sammenlagt, 1500m, 5000m og lagtempo, Seinäjoki 2011 i sammenlagt, 1500m, 5000m og lagtempo, Obihiro 2012 i sammenlagt, 1500m, 5000m og lagtempo og i Collalbo 2013 i sammenlagt, 1000m, 1500m, 5000m og lagtempo.
::* Beste resultat 3.-plass i lagtempo både i Seinäjoki 2011 og i Collalbo 2013, og individuelt 5.-plass sammenlagt i Obihiro 2012 og på enkeltdistanse en 6.-plass på 5000m i Moskva 2010.

## Personlige rekorder

## Referanser


## Eksterne lenker
* 
*  Shota Nakamura på Jakub Majerski's Speedskating database (Adelskalender distanser og sammenlagt)
*  Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater (gammel) og kort biografi (ny))
*  Shota Nakamura på SpeedskatingResults.com (personlige rekorder og resultater (Ufullstendig, resultater fra sesongen 2007/08 og nyere))
*  Shota Nakamura på The-Sports.org (noen resultater)
*  Shota Nakamura på Effesport.nl (noen resultater)
* 
;Bilder
*  Bilder av Shota Nakamura på SpeedSkatingPhotos.info/DesgPhoto.com
Per Mørk

**Per Mørk** (født 1. mai 1936 i Oslo, død 1. april 2006 Mallorca) var en norsk filmarbeider, rekvisitør og scenograf.
Han jobbet på en rekke spillefilmer, deriblant Ingmar Bergmans *Høstsonaten*, Nils Gaups *[[Veiviseren]]* (der han også spilte en av Tsjudene, og er avbildet på filmplakaten) *[[Håkon Håkonsen (film)|Håkon Håkonsen]]*, *[[Ronja Røverdatter]]*, og som norsk byggeleder på *[[Star Wars Episode V: Imperiet slår tilbake]]*. Han jobbet også tett sammen med Ivo Caprino på Hunderfossen familiepark i utarbeidelsen av Ivo Caprions eventyrgrotte. 

Per Mørk var også en lidenskapelig samler av effekter fra andre verdenskrig, det var slik han opprinnelig kom inn som rekvisitør i filmbransjen på 60-tallet, på filmer som *Det Store Spillet* (1967) , *[[Brent jord]]* (1969), Bobbys krig 1974, Faneflukt 1975.

## Eksterne lenker
*
Samiskt informationscentrum

**Samiskt informationscentrum** er en del av Sametinget i Sverige. Senteret ligger i Östersund, og åpnet i 2005.

Senteret har hele Sverige som virkeområde, og har som mål «att öka människors kunskaper om samer och samisk kultur». Senteret ble opprettet i etterkant av en statlig informasjonskampanje i årene 2002–2004, som hadde som mål å øke allmennhetens kunnskap om samene. Senteret er en del av det statlige myndighetsoppdraget til Sametinget.

Senteret ligger i den gamle Tullkammar-bygningen i Östersund sammen med kontorer for Sametinget og Gaaltije – sydsamiskt kulturcentrum.

## Eksterne lenker
*
Filosofiåret 1630

**Filosofiåret 1630** er en oversikt over hendelser, utgivelser og personer med tilknytning til filosofi i 1630.

## Hendelser

## Publikasjoner
* Thomas Randolph, *Aristippus; or, The Joviall Philosopher*, utgitt anonymt

## Fødsler
*17. desember – Kaibara Ekiken, japansk filosof (død 1714)

## Dødsfall


Fil:Portrait-Kaibara-Ekiken-(cropped)-c1700.png|Kaibara Ekiken(1630-1714)
Aajege

**Aajege** er et sørsamisk språk- og kompetansesenter på Røros. Senteret driver språkopplæring i skolen og som voksenopplæring, utgir bøker og læremidler, og holder andre kurs innenfor samisk språk, kultur og næring. 

Senteret ble etablert 10. oktober 2005, og avløste prosjektet «Rørossamisk opplæringsprogram». Toini Elisabeth Bergstrøm er daglig leder. Senteret har lokaler i Røros videregående skole.

## Eksterne lenker
*
Tianlong

**Tianlong** (forenklet kinesisk: 天龙, tradisjonell kinesisk: 天龍, pinyin: *tiānlóng*, Wade-Giles: *T’ien-lung*) er den ene halvdel av det opprinnelige paret i gammel kinesisk mytologi. 

Tianlong gav sammen med sin partner opphav til både menneskene og de døde ting, og kunne styre himmelen og været.  Ifølge kinesisk buddhisme bevokter denne himmelske dragen det himmelske palass (天宫一号; *Tiāngōng*) og bærer det slik at det ikke faller.

*Tian* 天 betyr himmel (billedlig himmelen og gud) och *long* 龍 betyr drage - himmeldrage. Ordet kan også tolkes som hellig eller guddommrlig drage. Tianlong er en flyvende drage i kinesisk mytologi, en stjerne i kinesisk astronomi og forekommer som navn på steder, selskap, hoteller og skoler.

## Referanser


## Litteratur
*Carr, Michael. 1990. "Chinese Dragon Names", *Linguistics of the Tibeto-Burman Area* 13.2:87-189.
*Eberhard, Wolfram. 1968. *The Local Cultures of South and East China*. E. J. Brill.
*Visser, Marinus Willern de. 1913. ''The Dragon in China and Japan''. J. Müller.
*Yuan, Haiwang. 2006. * The Magic Lotus Lantern and Other Tales from the Han Chinese*. Libraries Unlimited.
Baugstetunnelen

**Baugstetunnelen** er en veitunnel i Kvinnherad kommune i Vestland. Den er 44 meter lang og utgjør en del av fylkesvei 40.

## Se også
*Veitunneler i Norge
*Liste over veitunneler i Norge

## Referanser
Filosofiåret 1656

**Filosofiåret 1656** er en oversikt over hendelser, utgivelser og personer med tilknytning til filosofi i 1656.

## Hendelser

## Publikasjoner

## Fødsler
*11. april - Paul Rabe, tysk filolog og filosof (død 1713)
*17. april - William Molyneux, irsk naturfilosof og politisk forfatter (død 1698)
*Matthew Tindal, engelsk filosof (død 1733)
*ca. 1656 - Silvester Jenks, engelsk katolsk teolog og filosof (død 1714)

## Dødsfall
*4. april - Andreas Rivinus, tysk filosof, dikter, filolog og lege (født 1601)
*30. oktober - Ferruccio Baffa Trasci, italiensk katolsk biskop, teolog og filosof (født 1590)


Fil:William Molyneux - Kneller.jpg|William Molyneux(1656-1698)
Fil:Andreas-Rivinus.jpg|Andreas Rivinus(1601-1656)
Jens Brostrup

**Jens Brostrup** (død 3. juni 1497 i Fliginge) var en dansk riksråd samt erkebiskop i Lund i årene 1472–97.

## Liv og virke
### Bakgrunn
Brostrup ble født på Sjælland som sønn av adelsmannen Henning Brostrup til Tommerup og Karen Teusdatter Rosengaard. 

### Kannik, prost, erkebiskop
I ung alder ble han kannik i Roskilde og senere kapellan hos Christian I. I 1468 var han prior og i 1457 prost i Dalby kloster i Skåne. Han ble som kongens kansler og erkedegn i Lunds kapittel valgt til erkebiskop i Lund i 1472, etter Tuve Nielsen. Brostrups makt ble innskrenket, idet han ble tvunget til å avlegge ed på en  strengere håndfestning enn sine forgjengere. Han måtte også betale dyrt for stadfestelsen, da paven hadde lovet Lunds stift til en av sine kardinaler, hvorfor denne måtte utkjøpes. Dertil kom prisen for den pavelige stadfestelse, hvilket alt sammen satte Brostrup i dyp gjeld, som han siden hadde vanskeligheter med å komme ut av. 

### Kong Hans
Sammen med riksmarsk Claus Rønnow fikk han i 1478 det ærefulle oppdrag å hente den utvalgte prins Hans kommende frue Christine av Sachsen i Warnemünde, hvoretter han viet paret i Vor Frue Kirke i København den 6. september samme år. I 1481 spilte han en fremtredende rolle ved forhandlingene i Halmsted omkring gjenopprettelsen av Kalmarunionen. Han oppnådde dog ikke å få Hans valgt av svenskene. Pinsedag i 1483 kronte han kong Hans og dronning Christine i København. 

Han var også virksom ved opprettelsen av Københavns Universitet, hvor han i 1479 gav institusjonen dets første statutter. Videre var han leder av riksrådet, samtidig som han lot slottet Fliginge (Flyinge) befeste og sto for istandsettelsen av flere av erkebiskopens slott. 

### Død og ettermæle
Etter få dagers sykeleie døde han av pest på Fliginge den 3. juni 1497. Han ble begravet i Vor Frue Kapel i Lund domkirke. Ettersom han både hadde pantsatt og bortforlent flere av Lunds stifts gods til slekt og venner, samt pga. ødselhet brakt uorden i erkesetets økonomi, fikk han et mindre godt ettermæle.

## Referanser
Boligtvistnemnda

**Boligtvistnemnda** er en tvisteløsningsnemnd som behandler saker om kjøp av ny bolig og avtaler om oppføring av bolig, dvs. slike saker som er omhandlet i boligoppføringsloven. Den er opprettet på grunnlag av en avtale mellom Forbrukerrådet og tre bransjeorganisasjoner (Boligprodusentenes Forening, Entreprenørforeningen Bygg- og anlegg og Norges Byggmesterforbund) og vedtektene er godkjent av departementet slik boligoppføringsloven § 63 forutsetter. Nemnda har fem medlemmer – to oppnevnt av Forbrukerrådet og to av bransjeorganisasjonene og i tillegg en formann som er jurist og oppnevnt i fellesskap. Nemnda behandler bare saker der den ene part er forbruker og den annen er medlem av én av de tre nevnte bransjeforeningene. Behandlingen er skriftlig; verken parter eller vitner gir muntlige forklaringer. Nemnda har et eget sekretariat som forbereder sakene.

Det er frivillig om man vil bringe en tvist inn for nemnda. Hvis det gjøres, er selgeren/entreprenøren avskåret fra å bringe tvisten inn for de alminnelige domstoler så lenge den er under behandling, mens kjøperen (forbrukeren) kan gjøre det. Mens saken behandles vil også foreldelsesfrister for kravene bli suspendert. Når nemnda har truffet vedtak i saken, vil partene vanligvis respektere avgjørelsen og oppfylle i tråd med den. Gjøres ikke det, kan vedtaket ikke tvangsfullbyrdes slik som f.eks. et vedtak i Forbrukertvistutvalget. I stedet må den vinnende part bringe saken inn for domstolene. Men i disse tilfeller er det ikke nødvendig å starte saken i forliksrådet, den kan bringes direkte inn for tingretten.

## Eksterne lenker
* Offisielle nettsider
Gustav Strømsvik

**Gustav Strømsvik** (Don Gustavio) (født 27. mars 1901 i Tjongsfjorden i Rødøy, død 6. januar 1983) på samme sted) var en norsk arkeolog som er kjent for å ha ledet utgravinger og arbeidet med å restaurere mayamonumentene i Copán i Honduras .

Strømsvik var født i Tjongsfjorden i Nordland og reiste til sjøs som 17-åring. Etter noen år som fyrbøter hoppet han over bord og svømte i land i Mexico. Han ble da illegal innvandrer i Mexico og endte opp i Chichen Itza, der han fikk arbeid. Etter å ha konstruert flere maskiner som lettet arbeidet, fikk han jobb med å lede utgravingene og restaureringa av mayaruinene i Copán i Honduras. Strømsvik studerte arkeologi, og arbeidet hans førte til øke forståelsen av mayakulturen.

Under 2. verdenskrig tjenestegjorde han som sjømann og var med under invasjonen i Normandie. Etter krigen reiste han tilbake til Copán. Strømsvik var selvlært innen arkeologi og hadde inga formell utdanning. Dette førte til at han ble presset ut av arbeidet av akademikere fra USA, og i 1957 forlot han Latin-Amerika og reiste tilbake til Tjongsfjorden, der han bodde resten av livet.

## Referanser
Skui skole

**Skui skole** i Bærum ble åpnet 1. august 1901. Tomten, ca. 10 dekar, ble kjøpt av Otto Pedersen, Søndre Skui, i 1900. Adressen er Ringeriksveien 242.

Skui skole erstattet Økri skole og Bjørum skole, som var blitt for små. De gamle skolene ble brukt som lærerboliger. Nybygg ble oppført i 1920, store utvidelser i 1933, 1965 og 1969. Total ombygging med ny åpning 20. august 2005.

## De første lærerne ved skolen
* Nils Seim, 1901–?
* O. A. Brække, 1901–1915
* Hanna Tanum, 1901–1913
* Anna Holth, fra 1901–?
* Grefe Hoff, fra 7. april 1913–?
* Johannes Nordal, fra høsten 1915 til 17. august 1916
* Andreas Dyrhaug, fra 1916–?
* Andreas Orheim, fra 1918–?
* Hans Oven, fra 1921–1923
* Margit Vienæs, fra 1922–?
* Chr. O. Fjeldstad, sløydlærer fra januar 1908 i Vestre post i Bærum, bl.a. Skui

## Referanser


## Litteratur
* Skui skole 1901–1951. Av Jakob Venås. 1951. Digital utgave
* Skui skole gjennom 100 år : 1901–2001. Red. av Solveig Juel og Reidar W. Torp. 2001. Digital utgave

## Eksterne lenker
* Bærum bibliotek – temaside Skui skole
Voronezj-ulykken

**Voronezj-ulykken** inntraff den 6. august 1955 da et mindre passasjerfly styrtet ved byen Voronezj. Alle ombord døde. Blant de omkomne var ti norske statsborgere, som var på reise i Sovjetunionen på vegne av flere kvinneorganisasjoner.

## Ulykken
Flyet var rundt 1000 meter oppe i luften da mannskapet om bord varslet flyplassen i Voronezj om at det brant i høyre motor. Ledelsen på bakken sendte ut brannmannskaper mens flyet gikk inn for landing. Motoren falt ganske snart av sammen med vingen, og flyet styrtet rett ned.

## Norske omkomne
Blant de omkomne var ti norske kvinner som hadde vært i Moskva som medlemmer av en norsk kvinnedelegasjon. De ti var:
* Solvei Edlund Willoch (født 1915 i Stavanger) fra Norges Kommunistiske Partis kvinneutvalg
* Ingerid Gjøstein Resi (født 1901 i Stavanger) fra Norsk Kvinnesaksforening
* Ester Pierre (født 1902 i Kristiania) fra Norges Tobakksarbeiderforbund
* Sigrid Nærup Gunderud (født 1894 i Kristiania) fra Norsk Kvinneforbund
* Grete Lorange Backer (født 1914 i Kristiania) fra Norges Venstrekvinnelag
* Magnhild Hallsjø (født 1902 i Kristiania)) fra Norges Husmorforbund
* Signe Leikvam (født 1905 på Vestre Toten), formann i Kvinneligaen for fred og frihet
* Gullborg Nyberg (født 1909 på Hamar) fra Landsorganisasjonens kvinnenemnd
* Alice Olsen (født 1917 i Kristiania) fra Det Norske Arbeiderpartis kvinnesekretariat
* Klara Elise Rudvin (født 1899 i Arendal) fra Kristelig Folkepartis kvinneorganisasjon

Nyberg og Olsen hadde drøftet saken om Osvald Harjo (1910–1993), som på den tiden satt fengslet i Russland. Harjo ble for øvrig løslatt i november samme år, etter at Einar Gerhardsen hadde besøkt Moskva. Om bord i flyet var også tre russere som hadde deltatt i møtene. 

De omkomne ble først brakt til Moskva.

## Etter ulykken
Ulykken ble den første på mange år som ble offentlig omtalt av russiske medier, nærmere bestemt på side 2 i det nasjonale nyhetsorganet *[[Pravda]]*.

Ettersom det hadde vært norske statsborgere om bord, dro ambassadesekretær Niels Lauritz Dahl (1926–2014) fra Norges ambassade i Moskva ut til ulykkesstedet, hvor han tok noen bilder. Norges chargé d'affaires Per Henrik Borgen (1921–2001) fikk samtidig en orientering om ulykken i Moskva, av viseutenriksministeren, Valerian Zorin (1902–1986).

En minnehøytidelighet ble avholdt ved Donskoj-klosteret (Донско́й монасты́рь) utenfor Moskva, og de ti omkomne norske borgerne ble så fraktet hjem til Norge. Ni urner og én kiste ankom Fornebu den 11. august, der de ble mottatt av utenriksminister Halvard Lange (1902–1970) og statsråd Aase Bjerkholt (1915–2012). Deretter ble urnene og kisten transportert til Borggården på Akershus festning, for en ny minnestund.

## Referanser
Opus Majus

***Opus Majus*** (latin for *«Det store verk»*) er det viktigste verket Roger Bacon utarbeidet. Det ble skrevet på middelalder-latin etter oppfordring av pave Klemens IV for å forklare det arbeidet Bacon hadde påtatt seg. Den 840-siders lange avhandlingen spenner over alle aspekt av naturvitenskapen, fra grammatikk og logikk til matematikk, fysikk og filosofi. Bacon sendte arbeidet sitt til paven i 1267, sammen med et brev som ble funnet av F. A. Gasquet i Vatikanbiblioteket og publisert i 1897. Det ble senere samme år etterfulgt av et mindre verk, hans *[[Opus Minus]]*, som var ment som et abstrakt eller et sammendrag av et lengre arbeid, og igjen etterfulgt av et tredje arbeid, *[[Opus Tertium]]*, som en innledende innføring til de to andre.

*Opus Majus* er delt inn i syv deler:

* Del én vurderer hindringene for ekte visdom og sannhet, og klassifiserer årsakene til feilen (*offendicula*) i fire kategorier: svak eller upålitelige myndighet, skikk, uvitenhet om andre, og det å skjule egen uvitenhet ved å late som du har kunnskap.

* Del to vurderer forholdet mellom filosofi og teologi, som konkluderer med at teologi (og spesielt Det hellige skrift) er grunnlaget for all vitenskap.

* Del tre inneholder en studie av bibelsk språk, latin, gresk, hebraisk og arabisk, fordi kunnskap om språk og grammatikk er nødvendig for å få og avdekke visdom.

* Del fire inneholder en studie av matematikk: Som en del av studien i matematikk, hadde han avdekket feil som finnes i den julianske kalender. Han foreslo blant annet å droppe en dag hvert 125. år fra år 325 (kirkemøtet i Nikea). Han bemerket også andre feil 

* Del fem inneholder en studie av optikk: Studien av optikk i del fem ser ut til å bruke verkene til de arabiske forfattere Al-Kindi og Alhazen, inkludert en diskusjon av den fysiologiske og den anatomiske delen av det menneskelige øyet og den menneskelige hjerne.

* Del seks inneholder en studie av eksperimentell vitenskap: Det omfatter en gjennomgang av alkymi og produksjon av krutt og av stillingen og størrelse til ulike himmellegemer, og han forventer senere oppfinnelser, for eksempel mikroskop, teleskop, flymaskin, hydraulikk og dampskip.

* Del syv omhandler moralsk filosofi og etikk.

En uferdig versjon av Bacons * Opus Majus * ble utgitt av William Bowyer i London i 1733. Det ble redigert av Samuel Jebb fra et manuskript på Trinity College, Cambridge som utelot den syvende delen.

## Referanser


## Kilder
*A History of Western Philosophy Vol. II by Ralph McInerny from the Jacques Maritain Center, University of Notre Dame
*Roger Bacon from the Catholic Encyclopedia
*NNBD
*Fr. Rogeri Bacon Opera quaedam hactenus Inedita. Vol. 1 at Google Books.  Contains the *Opus Tertium*, *Opus Minus*, and *Compendium Philosophiae*.

## Eksterne lenker
* Works of Roger Bacon in the Internet Archive